David Štrbac
<s>David Štrbac je književni junak iz pripovedaka i drama srpskog književnika Petra Kočića.</s><s>Osmišljen je kao snažno uobličeni književni tip lukavog seljaka, koji se na duhovit i domišljat način bori protiv visokih nameta i nepravdi usmerenih protiv siromašnog seljaštva.</s><s>Smatra se jednim od najpoznatijih junaka srpske književnosti.</s>

<s>Štrbac je najpoznatiji kao glavni junak pripovetke Jazavac pred sudom (1904), koju je Kočić ubrzo preradio u istoimenu dramu.</s><s>Ne bi li kazao gorku istinu o teškom položaju seljaka koga podjednako pljačkaju i okupatorska vlast i domaći zelenaši, Štrbac navlači na sebe masku lakrdijaša i dolazi na sud da tuži jazavca, jer mu je pojeo prinos kukuruza.</s><s>Ovaj književni lik je vremenom prerastao okvire političke satire jednog vremena i postao univerzalno oličenje obespravljenog i iskorišćenog čoveka, koji je svestan svoga očajnog položaja i traži pravdu.</s><s>David Štrbac se pojavljuje i kao sporedni junak u Kočićevim pripovetkama Tuba, Mejdan Simeuna Đaka, Tavnovanje i u drami Sudanija.</s><s>U gradu Banja Luka, u opštini Paprikovac, nalazi se ulica koja nosi Davidovo ime.</s>

<s>Istorijski prototip  
Petar Kočić je većinu svojih književnih likova zasnivao na stvarnim ličnostima iz njegove rodne Bosanske Krajine.</s><s>Istorijski David Štrbac se rodio 1836. a umro 1906.</s><s>Prema rečima meštana stvarni Štrbac je bio: isti onakav kako ga Kočić opisuje, a ni događaj s jazavcem nije izmišljen jer je David uistinu donosio jazavca u sud, da ga tuži za pojedene kukuruze, pa ga je, praveći se luckast i naivan, pustio u sudnici.</s>

<s>Reference</s>

<s>Literatura</s>

<s>Srpska književnost
Književni likovi
Filmski likovi</s>

